
ZAPISNIK
30. sjednice Vijeća Mjesnog odbora Poljanice,

održane 22. studeni 2023.

u objektu mjesne  samouprave Poljanice, Dubrava 203,

s početkom u 18,00 sati

 NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Luka Mlinarić i Doris Vrebac Lušo.
Ostali nazočni: Ivan Burić


Predsjedava: Vesna Kotarac, predsjednica Vijeća.
Zapisnik vodi: Vesna Kotarac, predsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 30. sjednicu Vijeća Mjesnog odbora.


Vijeće jednoglasno prihvaća tekst zapisnika 29. sjednice Vijeća, održane dana 25. listopada  2023.

Predsjednica predlaže dnevni red kao u pozivu uz izbacivanje točke 2., točke 3.i točke 4.  i dopunu dnevnog reda i to:
· Prijedlog za osobu domara u objektu mjesne samouprave
Na prijedlog predsjednice Vijeće jednoglasno prihvaća i utvrđuje

D N E V N I    R E D:
1. Ostavka na dužnost člana Vijeća Mjesnog odbora Poljanice 
2. Prijedlog za osobu domara u objektu mjesne samouprave - donošenje zaključka;
3. Prijedlog za pojačani nadzor prometa i nepropisnog parkiranja na području Mjesnog odbora Poljanice  - donošenje zaključka;
4. Prijedlog za provjeru imovinsko-pravnog statusa k.č.br. 4320/1 k.o. Dubrava – donošenje zaključka;
5. Prijedlog za asfaltiranje ulice Novoselska cesta – donošenje zaključka;
6. Zahtjev za jednokratno korištenje prostora mjesne samouprave Poljanice, Dubrava 203 – donošenje zaključka;
· Dijana Petranović

· Lidija Čolić
7. Zahtjevi za povremeno korištenje prostora mjesne samouprave, Dubrava 203 – donošenje zaključka;

a)  SDP 

b) Socijaldemokrati - SD

8. Pitanja, prijedlozi i obavijesti.

Ad 1. Ostavka na dužnost člana Vijeća Mjesnog odbora Poljanice 
Konstatira se da je dosadašnji član Vijeća Ivan Burić podnio ostavku na mjesto člana Vijeća , a da je stranka MOST dostavila Odluku o zamjeni.

Na temelju članka 7. Poslovnika o radu Vijeća Mjesnog odbora Poljanice, Vijeće Mjesnog odbora Poljanice, na 30. sjednici, 22. studenoga 2023. donijelo je

ZAKLJUČAK

o Izvješću Mandatnog povjerenstva o prestanku mandata članu Vijeća Mjesnog odbora Poljanice i početku obnašanja dužnosti zamjenika člana Vijeća

I. Prima se na znanje Izvješće Mandatnog povjerenstva o prestanku mandata članu Vijeća Mjesnog odbora Poljanice i početku obnašanja dužnosti zamjenika člana Vijeća.

II. Dana 06. studenoga 2023. prestaje mandat iz osobnih razloga članu Vijeća Ivanu Buriću. Dana 21. studenoga 2023. Luka Mlinarić započinje s obnašanjem dužnosti zamjenika člana Vijeća.

III. Ovaj će zaključak biti objavljen na oglasnoj ploči u sjedištu Mjesnog odbora Poljanice.
Predsjednica Vijeća čita tekst prisege, a član Vijeća Luka Mlinarić izgovara „ PRISEŽEM“

( Potpisani tekst prisege člana Vijeća prilaže se ovom zapisniku )
Ad. 2. Prijedlog za osobu domara u objektu mjesne samouprave
Predsjednica pojašnjava prijedlog da se produži ugovor o obavljanju poslova domara u objektu Mjesne samouprave Poljanice u vremenu od 01.01.2024. do 30.06.2024. godine.

Vijeće jednoglasno donosi

ZAKLJUČAK

Vijeće Mjesnog odbora Poljanice predlaže da poslove domara u objektu mjesne samouprave Poljanice, Dubrava 203 u periodu od 01. siječnja 2024. do 30. lipnja 2024. i nadalje obavlja gospodin NAĐ MLADEN .

Ad. 3. Prijedlog za pojačani nadzor prometa i nepropisnog parkiranja na području Mjesnog odbora Poljanice 
Zbog učestalih dojava od strane građana i kršenja prometnih propisa na području Mjesnog odbora Poljanice 
Vijeće jednoglasno donosi

ZAKLJUČAK
I/ Predlaže se pojačani nadzor prometa od strane prometne policije za sve sudionike u prometu koji grubo krše prometne propise (vožnja u zabranjenom smjeru, prekoračenje dopuštene brzine) na sljedećim lokacijama na području Mjesnog odbora Poljanice:
a) Raskrižje ulica Klin i Novoselski odvojak 6.  –  ulica je jednosmjerna i uska (smjer zapad-istok) - vožnja u zabranjenom smjeru uz prekoračenje dozvoljene brzine od ulice Poljanički prilaz prema ulici Klin 
b) Raskrižje ulica Klin i Novoselski odvojak 9.  –  ulica je jednosmjerna i uska (smjer zapad istok) - vožnja u zabranjenom smjeru uz prekoračenje dozvoljene brzine od ulice Božjakovinska prema  ulici Klin 

II/ Predlaže se Prometnom redarstvu da vrši pojačani nadzor zbog kršenja prometnih propisa za vozila u mirovanju – nepropisno parkiranje, i to na sljedećim lokacijama na području Mjesnog odbora Poljanice:

a) Raskrižje ulica Prve i Treće Poljanice kod kružnog toka (automobili se parkiraju neposredno uz pješački prijelaz), te unutar kružnog toka što sve onemogućava preglednost i sigurnost u prometu ostalim vozilima i pješacima
b) Raskrižja ulica Poljanički prilaz , Dinjevački put i Novoselski odvojak 2.- parkiranje na nogostupu u neposrednoj blizini pješačkih prijelaza
c) Ulica Četvrte Poljanice kod kućnog br. 10 – požarni put 

III/ Navedeno nepoštivanje prometnih propisa ugrožava sigurnost svih sudionika u prometu, a naročito pješaka i djece.

Ad 4. Prijedlog za provjeru imovinsko-pravnog statusa k.č.br. 4320/1 k.o. Dubrava 
Predsjednica je članove Vijeća upoznala sa prijedlogom vijećnika Ladislava Plantića da se provjeri imovinsko - pravni status  navedene čestice na području MO Poljanice. 

Vijeće sa 6 glasova „ZA“ i 1 „SUZDRŽANIM“ glasom donosi

ZAKLJUČAK

Predlaže se od Gradskog ureda za upravljanje imovinom i stanovanje zatražiti provjeru imovinsko – pravnog statusa k.č.br. 4320/1 k.o. Dubrava,  kako bi Vijeće Mjesnog odbora Poljanice na navedenoj čestici moglo planirati  aktivnosti za potrebe  Mjesnog odbora, ukoliko se radi o čestici u vlasništvu Grada Zagreba. 

Ad. 5. Prijedlog za asfaltiranje ulice Novoselska cesta 

Predsjednica je informirala vijećnike o završetku radova spajanja odvodnog kanala u Novoselskoj cesti od kućnog broja 10 do kućnog broja 20 zbog čega je cijelom dužinom  napravljen prijekop koji je potrebno sanirati – asfaltirati.
Kako se radi o prijekopu širine gotovo pola ulice, Vijeće jednoglasno donosi
ZAKLJUČAK  
Predlaže se asfaltiranje prijekopa u cijeloj dužini i širini Novoselske ceste,  u dijelu koji je prekopan radi uređenja odvodnog kanala u Novoselskoj cesti. 
Navedene radove Vijeće predlaže financirati iz sredstva osiguranih u Planu malih komunalnih akcija Mjesnog odbora Poljanice u 2023., u okviru djelatnosti održavanja nerazvrstanih cesta.

Ad 6. Zahtjev za jednokratno korištenje prostora mjesne samouprave Poljanice, Dubrava 203 

· Dijana Petranović

· Lidija Čolić

Vijeću Mjesnog odbora Poljanice upućeni su  zahtjevi za jednokratno korištenje prostora mjesne samouprave.
Vijeće je razmotrilo dobivene zahtjeve za jednokratno  korištenje prostora mjesne samouprave uz naknadu.

Vijeće jednoglasno donosi

ZAKLJUČAK

1.
Odobrava se jednokratno korištenje prostora mjesne samouprave gospođi Dijani Petranović u terminu 10. prosinca 2023.  (nedjelja) od 16,00 do 20,00 sati za proslavu godišnjice braka.
2.
 Odobrava se jednokratno korištenje prostora mjesne samouprave gospođi Lidiji Čolić  u terminu 11.05.2024.  (subota) od 14,00 do 18,00 sata za proslavu Prve pričesti.
Prostor iz točke 1. i 2.  ovog Zaključka korisnici će koristiti uz naknadu od 0,08 eura po 1 m2, koju je korisnik dužan platiti na račun Proračuna Grada Zagreba.
Ad 8. Zahtjevi za povremeno korištenje prostora mjesne samouprave, Dubrava 203 
- SDP
- SD  -  Socijaldemokrati
Vijeću VMO Poljanice upućeni su zahtjevi za povremeno korištenje prostora u objektu Mjesnog odbora Poljanice, Dubrava 203.

Vijeće na osnovu zahtjeva jednoglasno donosi 

ZAKLJUČAK
Odobrava se povremeno korištenje prostora u objektu Mjesnog odbora Poljanice, Dubrava 203 kako slijedi:

a) SDP – 1. i 3. petak u mjesecu od 17,00 – 19,00 sati
b) SD  – 2. i 4. petak u mjesecu od 17,00 do 19,30 sati.
Ad 9. Pitanja, prijedlozi i obavijesti
Predsjednica informira vijećnike o događanjima između dviju sjednica: 
- dogovor oko organizacije događanja „Božićna priča„ sa DVD Dubrava u prostoru Mjesne samouprave (organizira se za djecu kao dolazak sv. Nikole)
- ozljeđivanje učenika kod stajališta školskog autobusa u ulici Treće Poljanice – informacija o poduzetim mjerama

Upućene požurnice vezano za : 
- sanaciju prijekopa (Park Zlate Bartl kod javnog zdenca i Lemeški put puknuće vodovodne cijevi)  
- postupanje po pravomoćnom rješenju  (pješački prijelaz Božjakovinska) 

Završeno u 19,00 sati.
KLASA:024-08/23-003/2226
URBROJ:251-13-11-5/009-23-2
U  Zagrebu, 22. studeni 2023.
Zapisnik sastavila: Vesna Kotarac
Zapisnik tehnički i administrativno obradila: Sandra Šukunda

              Predsjednica

Vijeća Mjesnog odbora Poljanice 






             Vesna Kotarac
    

